Arvydas Kregždė

Arvydas Kregždė (g. 1942 m. sausio 2 d. Biržų rajonas) – Lietuvos politinis bei visuomenės veikėjas.

 Biografija 
Nuo 1949 m. mokėsi Suosto septynmetėje, Legailių mokykloje, 1960 m. baigė Biržų 2-ąją vidurinę mokyklą. Mokėsi Vilniaus politechnikume, studijavo Kauno politechnikos instituto Vilniaus filiale, 1975 m. baigė Vilniaus inžinerinį statybos institutą, įgijo inžinieriaus elektriko specialybę.

Nuo mažens sportavo – dalyvaudavo lengvosios atletikos, teniso varžybose.

1963–1969 m. ir 1977–1979 m. dirbo LSSR statybos ministerijoje inžinieriumi, vyr. inžinieriumi, skyriaus viršininku. 1969–1973 m. Vilniaus miesto liaudies deputatų tarybos Vykdomojo komiteto KSV skyriaus viršininkas. 1973–1974 m. Vilniaus 2-ojo statybos tresto GTK valdybos viršininkas. 1974–1977 m. Utenos statybos tresto aikštelės valdytojo pavaduotojas. 1979–1991 m. LSSR valstybinio akademinio operos ir baleto teatro direktorius-tvarkytojas.

1991–1993 m. Valstybinio Jaunimo teatro direktorius. 1993 m. Lietuvos ir JAV firmos „Inter Atlantic Investment Company“ generalinio direktoriaus pavaduotojas. 1994–2006 m. LR Seimo kancleris.http://www3.lrs.lt/pls/inter3/dokpaieska.showdoc_l?p_id=15271http://www3.lrs.lt/pls/inter3/dokpaieska.showdoc_l?p_id=274716Buvęs Seimo kancleris A. Kregždė: jokių pinigų iš kasos nesiskolinau, 2011-11-30

2012–2020 m. Seimo nario Gedimino Kirkilo padėjėjas-sekretoriushttps://www.lrt.lt/naujienos/lietuvoje/2/226277/z-vaigauskas-tapo-j-bernatonio-padejejuhttps://archive.today/20201021110207/https://www.lrs.lt/sip/portal.show?p_r=35381&p_k=1&p_a=31&p_asm_id=117.

Nuo 1993 m. Vilniaus biržiečių klubo „Krivūlė“ prezidentas. Nuo 2005 m. Lietuvos regionų krepšinio lygos viceprezidentas, 2011–2015 m. prezidentas. Nuo 2007 m. Lietuvos socialdemokratų partijos narys, LSDP sekretoriato Bendrųjų reikalų skyriaus vedėjas.2008 m. LR Seimo rinkimai

Žmona Gailutė – teisininkė, dukros Gabija Marija – teisininkė, Kornelija Julija – filologė.

 Įvertinimas 
 1986 m. LTSR nusipelnęs kultūros ir švietimo darbuotojas http://www3.lrs.lt/pls/inter3/dokpaieska.showdoc_l?p_id=1049476
 2002 m. NATO atminimo medalis
 2004 m. ordino „Už nuopelnus Lietuvai“ Karininko kryžius http://www3.lrs.lt/pls/inter3/dokpaieska.showdoc_l?p_id=237124

 Šaltiniai 

Kategorija:Lietuvos politikai
Kategorija:Lietuvos krepšinio veikėjai